EXTRACTE DE LA CONVOCATÒRIA DE CONCESSIÓ D’AJUTS A EMPRESES I EMPRENEDORS PER A LA PROMOCIÓ DE L’OCUPACIÓ PER A L’ANY 2020
De conformitat amb el que es preveu en els articles 17.3.b i 20.8 de la Llei 38/2003, de 17 de novembre, General de Subvencions, es publica l’extracte de la convocatòria, el text complet de la qual pot consultar-se en la Base Nacional de Subvencions
(http://www.pap.minhap.gob.es/bdnstrans/index)

Primer.- Disposició reguladora de les subvencions i publicació

Les bases reguladores per a la concessió d’ajuts a empreses i emprenedors per a la promoció de l’ocupació es van aprovar per Junta de Govern Local del dia 12 de març de 2018 i es van publicar al Butlletí Oficial de la Província de Barcelona en data 23 de març de 2018.

Segon.- Crèdits pressupostaris i quantia total màxima de les subvencions

Els crèdits pressupostaris als que s’imputen les subvencions i la quantia total màxima de les subvencions són les següents:
	Concepte
	Aplicació pressupostària
	Import

	Subvencions per emprenedors i empreses
	251/433/47000
	20.000 €



Tercer.- Objecte, condicions i finalitat de la concessió dels ajuts
L’objecte de la subvenció es concedir ajuts a empreses, entitats o particulars, ubicades al municipi de Piera que hagin creat llocs de treball, o hagin creat el seu propi lloc de treball (autoocupació), durant el període que és objecte de la present subvenció, i hagin estat iniciades l’any 2020.

Quart.- Procediment de la concessió

La concessió es realitzarà mitjançant règim de concurrència competitiva amb un únic criteri basat en l’ordre d’entrada de la sol·licitud.
Una vegada exhaurit el pressupost disponible, la presentació de la sol·licitud no donarà dret a l’obtenció de l’ajut..

Cinquè.- Requisits per a sol·licitar la subvenció

Podran ser beneficiaris dels ajuts les empreses i les persones físiques que donen d’alta l’activitat al municipi o les persones físiques o jurídiques que tinguin un centre de treball nou a Piera i contractin nous treballadors en situació d’atur.

Sisè.- Òrgans competents per a la instrucció i resolució

L’òrgan competent per a la instrucció serà el servei de promoció econòmica.
Per Decret d’Alcaldia es resoldrà de forma motivada la concessió o denegació dels ajuts sol·licitats.

Setè.- Termini de presentació de sol·licituds

El termini de presentació de sol·licituds serà fins el 30 de setembre de 2020. La sol·licitud s’haurà de presentar en els models normalitzats que consten com annex a aquesta convocatòria.

Vuitè.- Termini de resolució i notificació

El termini de resolució serà, com a màxim de tres mesos a comptar des de la data de finalització de període de presentació de sol·licituds i es notificarà en el termini màxim de 10 dies des de la data d’aprovació de la resolució.

Novè.- Documentació que ha d’acompanyar la sol·licitud
9.1 Persones jurídiques
1) Fotocòpia del DNI del/de la representant legal.
2) Escriptura de constitució o Estatuts.
3) Poders de representació i/o certificat expedit pel/per la Secretari/ària de l’entitat que acrediti la representació legal del/de la sol·licitant.
4) Fotocòpia del Número d'Identificació Fiscal de l’entitat peticionària.
5) Declaració responsable de la concurrència dels requisits per poder obtenir la condició de beneficiari/ària d’acord amb el model normalitzat.
6) Declaració de compromís de compliment de les condicions imposades per a l’atorgament de la subvenció, d’acord amb el model normalitzat.
7) Declaració responsable de no haver estat donat d’alta al RETA en els 12 mesos anteriors
8) Declaració de les subvencions o altres ingressos obtinguts per a la mateixa finalitat i compromís
9) Memòria del projecte/activitat a realitzar pel que es demana la subvenció, d’acord amb el model normalitzat.
10) Pla d’empresa (si és una empresa de nova creació).
11) Pressupost previst pel projecte pel qual es demana la subvenció, d’acord amb el model normalitzat.
12) Altres documents que consideri convenients
9.2. Persones físiques
1) Fotocòpia del DNI del/de la sol·licitant i/o del/de la representant legal.
2) Declaració responsable de la concurrència dels requisits per poder obtenir la condició de beneficiari/ària d’acord amb el model normalitzat.
3) Declaració de compromís de compliment de les condicions imposades per a l’atorgament de la subvenció, d’acord amb el model normalitzat.
4) Declaració de les subvencions o altres ingressos obtinguts per a la mateixa finalitat i compromís de comunicar les que s’obtinguin en el futur, d’acord amb el model normalitzat.
5) Memòria del projecte/activitat a realitzar pel que es demana la subvenció, d’acord amb el model normalitzat.
6) Pressupost previst pel projecte pel qual es demana la subvenció, d’acord amb el model normalitzat.
7) Pla d’empresa (si és un negoci de nova creació).
8) Altres documents que consideri convenients.

L’esmentada documentació, anirà degudament signada pel sol·licitant i serà original o còpia degudament autenticada

Desè.- Criteris de valoració de les sol·licituds

	PUNTUACIÓ

	Alta d’un treballador/a autònom
	5

	Obrir un nou centre de treball a Piera (local comercial)
	2

	Tipologia persona contractada

	Alta d’un treballador/a inscrit al SOL de l’Ajuntament de Piera, com a mínim 15 dies abans de la data del contracte
	2

	Alta treballador/a inscrit a la garantia juvenil, o major de 45 anys, o aturat de llarga durada, o amb discapacitat
	4

	Alta d’un nou treballador/a no inclòs en un dels col·lectius anteriors
	1

	Durada del contracte

	Per la celebració d’un contracte de durada superior a 12 mesos
	2

	Per la celebració d’un contracte indefinit
	4




La puntuació mínima requerida per a poder accedir a les subvencions és de 4 punts.

En el cas que els contractes siguin a temps parcial la puntuació es reduirà proporcionalment a la
jornada efectiva del contracte.

L’import de les subvencions es determinarà considerant que cada punt té un valor equivalent a
400,00 euros de tal manera que:
- Per 4 punts es concedirà un ajut màxim de 1.600 €
- Per 5 punts es concedirà un ajut màxim de 2.000 €
- Per 6 punts es concedirà un ajut màxim de 2.400 €
- Per 7 punts es concedirà un ajut màxim de 2.800 €
- Per 8 punts es concedirà un ajut màxim de 3.200 €
- Per 9 punts es concedirà un ajut màxim de 3.600 €
- Per 10 punts es concedirà un ajut màxim de 4.000 €
- Per 11 punts es concedirà un ajut màxim de 4.400 €
- Per 12 punts o més es concedirà un ajut màxim de 4.800 €

Onzè.- Publicació de la resolució final

La resolució de les sol·licituds presentades es publicarà a la seu electrònica de l’Ajuntament i es notificarà electrònicament a cada interessat.

Dotzè.- Recursos contra la resolució

Contra aquest acord, que és definitiu en via administrativa, es podrà interposar, amb caràcter potestatiu, recurs de reposició davant l’òrgan que els ha dictat, en el termini d’un mes a comptar des del dia següent a la recepció d’aquesta notificació.


Piera, 3 de juliol de 2020.- L'Alcalde, Jordi Madrid Roca
